Un bărbat a fost rănit într-un accident rutier petrecut pe DN 75 la Sălciua de Jos. Acesta traversa drumul pe trecere de pietoni, în momentul în care a fost lovit de o mașină.
La volanul autoturismului se afla un tânăr de 21 de ani, din Baia de Arieș.
Accidentul s-a petrecut în momentul în care un bărbat în vârstă de 82 de ani, din comuna Sălciua, era angajat în traversarea străzii, pe trecerea de pietoni, potrivit IPJ Alba.
În urma accidentului, pietonul a suferit leziuni corporale ușoare și a fost transportat la spital.
Cercetările sunt continuate sub aspectul săvârșirii infracțiunii de vătămare corporală din culpă.
Accidentul s-a petrecut marți, 14 mai, în jurul orei 11.30.
Urmăriți Alba24.ro și pe Google News
Dacă ți-a plăcut articolul: